Regerungsbezirk Stood

duum|Regerungsbezirk Stood (bruun) in Neddersassen 1978 mit de fiev Landkreisen, de dor tohöört
duum|Gebüüd in Stood, in dat de Regerung seten hett
De Regerungsbezirk Stood weer bet 1978 een von de acht neddersassischen Regerungsbezirken. He leeg in’t Elv-Werser-Dreeeck op dat Rebeed von de Landdrostie Stood un de olen Hartogdömer Bremen un Veern.

 Historie 

De Regerungsbezirk Stood is an’n 1. April 1885 grünnt worrn, as de Landdrostien in dat fröhere Königriek Hannover (siet 1866 prüüßsche Provinz Hannover) oplööst un in Regerungsbezirke ümwannelt worrn sünd. Prüßen weer al siet 1815 in Regerungsbezirke indeelt un dat is 1885 för Hannover denn nahaalt worrn. De Regerungsbezirk Stood is ut de Landdrostie Stood billt worrn.Koort von de Landdrostie Stood De olen Ämter sünd dor denn bi to wat gröttere Kreise tohoopleggt worrn. De Landdrostie Stood harr to disse Tied üm un bi 300.000 Inwahners.HGIS Multimedia Staatsarchiv: Landdrostie Stood

1885 hebbt to’n Regerungsbezirk Stood de 14 Landkreise Achem, Blomendal, Bremervöör, Geestmünn, Hadeln (Seet in Oterndörp), Jörk, Keden (Seet in Freeborg), Leh, Neehuus, Oosterholt (Seet in Oosterholt-Scharmbeek), Rodenborg in Hannover, Stood, Veern un Zeven tohöört. 1924 sünd de Städer Leh un Geestmünn, de siet 1913 kreisfree weren, to de kreisfre’e Stadt Wersermünn tohoopgahn, de bet 1947 to’n Regerungsbezirk Stood höört hett. Bi de Kreisreform von 1932 is de Tall Landkreise op söven dalgahn. Blomendal is en Deel von’n Kreis Oosterholt worrn, Achem von Veern, Zeven von Bremervöör, Neehuus un Hadeln sünd to’n Landkreis Land Hadeln tohoopgahn, Jörk un Keden sünd deel von Stood worrn un de Kreise Geestmünn un Leh sünd to’n Landkreis Wersermünn tohoopslaten worrn.

1937 is dör dat Groot-Hamborg-Gesett dat Amt Ritzbüttel as kreisfre’e Stadt Cuxhoben an’n Regerungsbezirk Stood kamen. 1939 is de Stadt Bremerhoben, de vörher to Bremen höört harr, Deel von de Stadt Wersermünn worrn, Delen von de Landkreise Oosterholt un Veern güngen an de Stadt Bremen un weren denn nich mehr Deel von’n Regerungsbezirk.

1947 hebbt dat OMGUS un de brietsche Militärregerung dat Land Bremen wedder herstellt, dat denn ut de Städer Bremen un Wersermünn bestünn. Wersermünn hett kort later den Naam Bremerhoben kregen.

Bi de Kreisreform, de in Neddersassen twüschen 1973 un 1977 maakt worrn is, sünd de Kreise to gröttere tohoopslaten worrn un de kreisfre’e Stadt Cuxhoben is Deel worrn von’n ne’en Landkreis Cuxhoben. De Regerungsbezirk bestünn nu ut de fiev Landkreise Cuxhoben, Oosterholt, Rodenborg, Stood un Veern. De Bezirk harr to disse Tied knapp 700.000 Inwahners. 1978 is dat Rebeed von’n Regerungsbezirk Stood denn an’n Regerungsbezirk Lümborg gahn.

Veel regionale Institutschonen so as de Industrie- un Hannelskamer, de Landweertschopskamer oder de Sprengel Stood von de evangeelsch-lutherische Landskark Hannover hebbt noch jümmer de Grenzen, de von de ole Landdrostie un den Regerungsbezirk Stood afkaamt.

 InwahnersM. Rademacher Geschichte on Demand Daten der Kreise der Provinz Hannover 
 Landkreis Inwahners1890 Inwahners1900 Inwahners1910 Inwahners1925 Inwahners1933 Inwahners1939 Inwahners1969 Inwahners1980 Blomendal 22.547 30.353 39.535 43.104 Oosterholt 28.232 29.205 31.284 32.545 80.216 41.529 80.600 93.700 Achem 20.981 24.051 28.555 33.717 Veern 25.125 26.392 27.638 28.177 63.441 51.643 88.900 110.300 Zeven 14.060 15.318 15.825 20.569 Bremervöör 17.040 18.159 19.858 22.305 44.021 45.455 72.700 Rodenborg (Hannover) 19.642 21.128 25.425 29.171 30.947 33.821 57.100 Rodenborg (Wümm) 138.400 Geestmünn 35.398 41.906 51.002 23.355 Leh 32.165 43.040 58.685 23.736 Wersermünn 47.695 49.632 78.900 Stadt Wersermünn 72.065 77.461 86.043 Neehuus 29.111 29.684 29.383 27.020 Hadeln 16.652 15.959 16.662 16.921 Land Hadeln 42.281 43.827 64.200 Stadt Cuxhoben 22.094 45.200 Cuxhoben 191.700 Keden 21.014 19.993 19.741 19.146 Jörk 20.899 21.028 21.050 21.064 Stood 35.359 38.804 42.712 44.652 88.253 88.548 139.400 163.400 alltohoop 338.225 375.020 427.355 457.547 474.315 462.592 627.000 697.500

 Regerungspräsidenten 

 1. April 1885–1888: Ludwig Eberhard Franzius
 1888–1895: Gustav Bernhard von Heyer
 1895–1899: Edgar Himly
 1899–1909: Rudolf von Reiswitz und Kaderzin
 1909–1911: Kurd von Berg-Schönfeld
 1911–1922: Hans Grashoff
 1922–1933: Hermann Rose, op Druck von’n Gauleider Otto Telschow as Regerungspräsident trüggtreden
 1933–1936: Albert Leister
 1936–1944: Arthur Schmidt-Kügler
 1944–1945: Hermann Fiebing
 1945: Oskar Brenken, kommissarsch
 November 1945–1948: Johann Thies
 1948–1950: Werner Pollack
 1950: Friedrich Knost, kommissarsch
 3. Januar 1950http://www.abendblatt.de/archiv/article.php?xmlurl=http%3A%2F%2Farchiv.abendblatt.de%2Fha%2F1950%2Fxml%2F19500104xml%2Fhabxml50_210.xml&pdfurl=http%3A%2F%2Farchiv.abendblatt.de%2Fha%2F1950%2Fpdf%2F19500104.pdf%2FASV_HAB_19500104_HA_003.pdf–1954: Walter Harm
 1954–1958: Otto Wendt
 1958–1959: Curt Miehe, kommissarsch
 1959–1973: Helmut-Ernst Miericke
 1973–1977: Joachim Passow, as Regerungsviezpräsident vertredungswies

 Footnoten 

Kategorie:Neddersassen
Kategorie:Regerungsbezirk